ดาวโจนส์,ทองคำปิดพุ่งแรง/น้ำมันร่วง
หุ้นดาวโจนส์ปิดพุ่ง 318.19 จุด ทำนิวไฮ ด้านราคาน้ำมันลดลง 92 เซนต์ ขณะที่ทองคำพุ่งแรง 31.40 ดอลลาร์
7 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,548.53 จุด เพิ่มขึ้น 318.19 จุด หรือ +0.93% ดัชนี S&amp;P500 ปิดที่ 4,201.62 จุด เพิ่มขึ้น 34.03 จุด หรือ +0.82% ดัชนี Nasdaq ปิดที่ 13,632.84 จุด เพิ่มขึ้น 50.42 จุด หรือ +0.37%
ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮเมื่อวันที่ 6 พ.ค. หลังสหรัฐเปิดเผยตัวเลขผู้ขอสวัสดิการว่างงานลดลงแตะระดับต่ำสุดนับตั้งแต่เกิดการแพร่ระบาดของไวรัสโควิด-19 ในสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 92 เซนต์ ปิดที่ 64.71 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน ลดลง 87 เซนต์ ปิดที่ 68.09 ดอลลาร์ต่อบาร์เรล ราคาน้ำมันปิดลดลง เนื่องจาก นักลงทุนวิตกว่าการแพร่ระบาดอย่างหนักของไวรัสโควิด-19 จะส่งผลกระทบต่อความใช้น้ำมันในอินเดียซึ่งเป็นประเทศนำเข้าน้ำมันรายใหญ่เป็นอันดับ 3 ของโลก
ราคาทองคำตลาดโคเม็กซ์งวดส่งมอบเดือนมิถุนายนเพิ่มขึ้น 31.40 ดอลลาร์ ปิดที่ 1,815.40 ดอลลาร์ต่อออนซ์ ทั้งนี้ ราคาทองคำพุ่งแรง ขยับขึ้นเหนือ 1,800 ดอลลาร์เป็นครั้งแรกในรอบ 10 สัปดาห์ หลังดอลลาร์อ่อนค่าลง